PASLAUGŲ SUTARTIS

2017 m.  rugpjūčio 1 d. Nr. S-445                     
Vilnius

	Lietuvos Respublikos švietimo ir mokslo ministerija (toliau – Klientas), atstovaujama Studijų, mokslo ir technologijų departamento direktoriaus, atliekančio ministerijos kanclerio funkcijas, Alberto Žalio, veikiančio pagal Lietuvos Respublikos švietimo ir mokslo ministro 2016 m. gruodžio 14 d. įsakymu Nr. 24.1-09-P1-439 „Dėl įgaliojimų suteikimo ministerijos kancleriui Tomui Daukantui“ ir Lietuvos Respublikos švietimo ir mokslo ministro 2017 m. gegužės 11 d. įsakymu Nr. 24.3-09-P3-3 „Dėl Tomo Daukanto kasmetinių atostogų“ suteiktus įgaliojimus, ir Viešoji įstaiga „Pirmoji kava“ (toliau – Paslaugų teikėjas) (įm. kodas 225293310), atstovaujama direktorės Julijos Matulaitės, veikiančios pagal įstaigos įstatus, sudarė šią sutartį.
Sutartis sudaryta vadovaujantis Lietuvos Respublikos viešųjų pirkimų įstatyme nustatytomis procedūromis. Sutarties sudarymo pagrindas – 2017 m. birželio 6 d. mažos vertės viešojo pirkimo pažyma Nr. TB-13-1.

I. SUTARTIES OBJEKTAS

	1. Paslaugų teikėjas įsipareigoja atlikti Švietimo ir mokslo ministerijos 2017 m. spalio 16 d. Vilniuje organizuojamam renginiui Lietuvos švietimo reformų tema (toliau – Renginys) reikalingas paslaugas (toliau – paslaugos) pagal suderintoje sąmatoje (sutarties priedas) nurodytas paslaugų kainas.
2. Renginio organizavimui teikiamos paslaugos:
2.1. užsakytos ir apmokėtos Renginio organizavimui reikalingos patalpos, įranga, vertėjai ir vertimo įranga;
2.2. organizuotas ir apmokėtas Renginio dalyviams maitinimas pietų ir kavos pertraukėlių metu;
2.3. prireikus, užsakytas ir apmokėtas transportas, organizuoti Renginio dalyvių pervežimai pasitikimo ir išlydėjimo metu;
2.4. atliktos ir apmokėtos Renginio dalyvių registracija ir kitos paslaugos pagal suderintoje sąmatoje (sutarties priedas) nurodytas atliekamų paslaugų kainas.

II. SUTARTIES ŠALIŲ ĮSIPAREIGOJIMAI

3. Paslaugų teikėjas įsipareigoja:
3.1. suteikti sutarties 2 punkte nurodytas paslaugas;
3.2. visas nurodytas paslaugas atlikti laiku (netinkamas šios sąlygos vykdymas yra esminis sutarties pažeidimas);
3.3. pasibaigus Renginiui, per penkias darbo dienas pateikti Klientui atliktų paslaugų PVM sąskaitą–faktūrą.
4. Paslaugų teikėjas veikia laikydamasis nusistovėjusios praktikos ir profesijos standartų.
5. Klientas teikia Paslaugų teikėjui reikalingus duomenis ir kitą su Renginio organizavimu susijusią informaciją.
6. Klientas įsipareigoja už Renginio organizavimo paslaugas gavus sąskaitą faktūrą pagal sutarties priede nurodytus preliminarius kiekius ir sutartinius paslaugų įkainius, suderintus likus ne mažiau nei 10 darbo dienų iki Renginio pradžios, ir per 14 darbo dienų nuo priėmimo–perdavimo akto pasirašymo dienos sumokėti, pervedant lėšas į Paslaugų teikėjo sąskaitą, nurodytą Sutarties rekvizituose.

III. SUTARTIES GALIOJIMO TERMINAS IR NUTRAUKIMAS
	
7. Sutartis įsigalioja nuo pasirašymo dienos ir galioja iki abipusio sutartinių įsipareigojimų įvykdymo.
8. Sutartis gali būti nutraukta šalių susitarimu, taip pat pagal Lietuvos Respublikos civilinio kodekso 6.721 straipsnio nuostatas.

IV. KITOS SUTARTIES SĄLYGOS

9. Sutarties šalis, uždelsusi laiku įvykdyti savo įsipareigojimus pagal šią sutartį, moka 0,05 procento dydžio delspinigius nuo neįvykdytų įsipareigojimų vertės.
10. Sutartyje neaptartas sąlygas nustato Lietuvos Respublikos civilinio kodekso normos.
11. Šalių tarpusavyje suderinta sąmata (sutarties priedas), Paslaugų teikėjo pateikiama PVM sąskaita – faktūra ir paslaugų perdavimo – priėmimo aktas yra neatsiejamos šios sutarties dalys.
12. Sutartis sudaryta dviem egzemplioriais, po vieną kiekvienai šaliai.
13. Ginčai dėl šios sutarties sprendžiami derybų būdu, o nesusitarus – Lietuvos Respublikos įstatymų nustatyta tvarka.

Šalių adresai ir rekvizitai

Klientas:

Biudžetinė įstaiga Lietuvos Respublikos švietimo ir mokslo ministerija. Kodas 188603091, A. Volano g. 2, LT-01516 Vilnius, tel. (8~5) 2191190, faks. (8~5) 2612077, el. paštas smmin@smm.lt; a/s Nr. LT30 7300 0100 0245 7205 AB bankas “Swedbank”, kodas 73000. Įregistruota Juridinių asmenų registre.

Paslaugų teikėjas:

Viešoji įstaiga „Pirmoji kava“. Kodas 225293310, P. Vileišio g. 18, LT-10306 Vilnius, tel (8~5) 2402121, el. paštas julija@jmr.lt, a/s Nr. LT64 7300 0100 0026 7594 AB bankas “Swedbank”, kodas 73000, PVM mokėtojo kodas LT252933113.

Sutarties šalių parašai

Klientas:

Studijų, mokslo ir technologijų departamento direktorius,		Albertas Žalys
atliekantis ministerijos kanclerio funkcijas 						

Paslaugų teikėjas:

Viešoji įstaiga “Pirmoji kava” direktorė				Julija Matulaitė				

Atsakingi Ministerijos asmenys už sutarties sudarymą ir vykdymą:
Tarptautinio bendradarbiavimo ir Europos integracijos
departamento Europos Sąjungos ir tarptautinių organizacijų
skyriaus vyriausieji specialistai Simona Dzikauskaitė, tel.: 8~5 2191230 ir Aušvydas Kazlauskas tel.: 8~5 21912